open-index/open-wikipedia-markdown huggingface dataset:
European Round Table of Industrialists

**European Round Table of Industrialists** (lyhenne ERT tai ERTI) on vuonna 1983 perustettu Euroopan unionissa toimiva suurteollisuuden edunvalvontaryhmä, johon kuuluu noin 50 eurooppalaista teollisuusjohtajaa, tavoitteena kilpailykyvyn vahvistaminen. 

Ryhmä toimii sekä kansainvälisillä että kansallisilla tasoilla. Ryhmän perustajahahmo on ollut Volvon johtaja Pehr G. Gyllenhammar. 
Jorma Ollila oli ERT:n puheenjohtajana vuosina 2005–2009 ollessaan Nokian toimitusjohtajana.

## Suomi ja ERT
Suomesta ryhmään ERT:n virallisella sivulla on jäseneksi ilmoitettu Kone Oyj:n Henrik Ehrnrooth ja Risto Siilasmaa (Nokia). Aiemmin on Suomesta "Euroopan pyöreän pöydän teollisuusmiehiin" kuulunut Nokian Kari Kairamo (1986-1988), Simo Vuorilehto (Nokia) ja Casimir Ehrnrooth Kymmene-yhtymästä. Kone.com-sivustollaan Kone-yhtiö ilmoittaa olevansa mukana ERT:n  energia- ja ilmastonmuutostyöryhmässä.

ERT on suomennettu monilla eri tavoin, esimerkiksi ”Euroopan teollisuusjohtajien pyöreä pöytä”, ”Euroopan pyöreä pöytä”, ”Euroopan teollisuusmiesten pyöreä pöytä”, ”Euroopan pyöreän pöydän klubi”. Jorma Ollila on ollut ERT:ssä mukana vuosina 1997–2011, myös Antti Herlinin nimi (Kone Oyj) on esiintynyt ERT:n jäsenlistoilla.

## Arvostelua ERT:tä kohtaan
Friedrich Moserin ja Matthieu Lietaertin vuoden 2012 elokuva 'Brysselin lobbarit', (The Brussels Business - Who Runs the European Union) pitää ERT:n kulissientakaista vaikutusvaltaa EU:ssa suurena. Ilkka Hakalehdon kirjan *Itsenäisyys vaarassa: kamppailu Suomesta 1917 vallankumouksesta 1990-luvun eurohuumaan* mukaan ERT on perustettu nimenomaan toteuttamaan suuryritysten ja suurpääoman omistajien etujen mukainen rakennemuutos Euroopan unionin avulla - ja että ERT on EU:n todellinen vallankäyttäjä sen virallisten toimi- ja päätoksentekoelinten takana.

## Lähteet

* Members, Ert
* *Itsenäisyys vaarassa: kamppailu Suomesta 1917 vallankumouksesta 1990-luvun eurohuumaan*, Ilkka Hakalehto, 1003
* http://thebrusselsbusiness.eu/at/team.html 
* Keith Richardson, Big Business and the European Agenda (2000), The Sussex European Institute, s.30, PDF-tiedosto
* kone.com, Sustainability, Memberships and positions of trust
Uzuki (1906)

**Uzuki** () oli keisarillisen Japanin laivaston 1907 valmistunut Kamikaze-luokan torpedovenehävittäjä.

## Valmistus

Alus tilattiin osana vuoden 1905 hankintoja Kawasakin Koben telakalta, missä köli laskettiin 22. maaliskuuta 1906. Alus laskettiin vesille 20. syyskuuta ja valmistui 6. maaliskuuta 1907.

## Palvelus
Alus luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Alus poistettiin alusluettelosta 1. joulukuuta 1924 ja romutettiin.

## Lähteet
*

### Viitteet
Saukkolammi (Ylöjärvi, Luode)

**Saukkolammi**  on Pirkanmaalla Ylöjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Saukkolammi on osa Liesijärven valuma-aluetta.

## Maantietoa
Lammen pituus on 150 metriä, leveys 100 metriä ja sen pinta-ala on 1,1 hehtaaria. Se sijaitsee pienellä metsäisellä suolla yhdessä pienen lammen kanssa ja niitä kiertää kapea avosuon vyöhyke. Siihen on kaivettu viisi suo-ojaa, joista yksi laskee Liesijärven eteläpäähän suo-ojien läpi. Lampi sijaitsee Liesijärven länsipuolella ja se on rajattu ulos Seitsemisen kansallispuistosta. Rantaviivan pituus on 450 metriä. Lampien väliin on rakennettu jokin mökki, jonne johtaa seututieltä 332 alkavalta kärrypolulta lähtevä kävelypolku.

## Lähteet
Gertrude Kolar

**Gertrude ”Trude” Kolar** (myöh. **Gollner**, 23. tammikuuta 1926 Graz – 22. joulukuuta 2014 Berliini, Saksa) oli itävaltalainen telinevoimistelija ja kuollessaan maan ainoa lajin maailmanmestari.

Kolar kilpaili kaksissa kesäolympialaisissa: Lontoossa 1948 hän sijoittui Itävallan joukkueessa joukkuekilpailun kuudenneksi ja Helsingissä 1952 joukkuekilpailun kymmenenneksi ja yhteisvoimistelun yhdeksänneksi. Hän kilpaili Helsingissä myös moniottelussa ja kaikilla telineillä päälle 70:n sijoituksilla. MM-kilpailuista Kolar voitti Baselissa 1950 kultaa eritasonojapuilta, hopeaa hypystä ja pronssia ottelusta.

Avioitumisensa myötä Gollnerina tunnettu Kolar kuoli 88-vuotiaana Berliinissä 22. joulukuuta 2014. Hän oli kuollessaan edelleen Itävallan ainoa maailmanmestaruuden voittanut telinevoimistelija.

## Lähteet
* Trude Gollner-Kolar Bio, Stats and Results  Olympics at Sports-Reference.com 

### Viitteet
Emil Vesa

**Emil Onerva Vesa** (19. maaliskuuta 1912 Viipuri – 19. kesäkuuta 1964 Säkylä) oli suomalainen ylikersantti ja jatkosodan ajan hävittäjälentäjä.

Vesa saavutti 29,5 ilmavoittoa kesäkuun 1942 ja heinäkuun 1944 välillä Brewster F2A Buffalo- ja Messerschmitt Bf 109G -hävittäjillä. Näistä 12 tuli kahden viikon kuluessa juhannuksen aikaan 1944. Vesa palveli Lentolaivue 24:ssä.

Vesa työskenteli yksityiskauppiaana Viipurissa ja sotien jälkeen Kauttualla. Viimeksi hän oli Lännen Sokerin ostopäällikkönä. Vesa oli mukana perustamassa vuonna 1948 Kauttuan ilmailukerhoa. Hänet on haudattu Säkylään. Kuollessaan hän oli sotilasarvoltaan vääpeli.

## Lähteet
Mongolia kesäolympialaisissa 2016

**[[Mongolia]]** osallistui kesäolympialaisiin 2016. Sitä edusti 43 urheilijaa yhdeksässä lajissa.  Joukkueen lipunkantajana avajaisissa toimi judoka Temuulen Battulga.

## Joukkue
##### Jousiammunta

Mongoliasta jousiammuntaan osallistui Jantsangiin Gantögs. 

##### Yleisurheilu

Yleisurheilussa Mongoliaa edustavat miesten puolelta Bat-Ochir Ser-Od, Gantulga Dambadarjaa sekä Tseveenravdan Byambajav, jotka osallistuvat maratoniin. Naisten puolella Mongoliaa edustavat Bayartsogt Munkhzayaa ja Luvsanlkhundegiin Otgonbayar osallistumalla myös maratoniin.

##### Nyrkkeily

Mongolia lähetti kuusi edustajaa olympialaisiin. Edustajat ovat Gankhuyagiin Gan-Erdene alemmassa kärpässarjassa, Kharkhuugiin Enkh-Amar kärpässarjassa, Erdenebatyn Tsendbaatar kääpiösarjassa, Dorjnyambuugiin Otgondalai kevytsarjassa, Baatasurkhiin Chinzorig ylemmässä kevytsarjassa ja Byambyn Tuvshinbat välisarjassa. 

##### Judo

Mongolia sai kaikkiaan 13 judokaa Rion olympialaisiin, kahdeksan miestä ja viisi naista.

##### Ammunta

Mongolia sai lähetettyä kolme edustajaa Rion olympialaisiin. Kaikki heistä olivat naisia. Heistä Gankhuyagiin Nandizayaa
osallistui 10 metrin ilmakivääriin ja 50 metrin kivääriammuntaan, Otryadyn Gundegmaa 10 metrin ilmapistooliin ja 25 metrin pistooliin ja Tsogbadrakhyn Mönkhzyl 10 metrin ilmapistooliin ja 25 metrin pistooliin.

## Lähteet
Doris Hedberg

**Doris Linnea Birgitta Hedberg** (myöh. **Asplund**, s. 18. helmikuuta 1936 Skellefteå) on ruotsalainen kilpauransa päättänyt telinevoimistelija ja olympiamitalisti.

Hedberg saavutti yhteisvoimistelussa olympiahopeaa Melbournessa 1956, missä hän kilpaili myös ottelussa, sijoittui permannolla kahdeksanneksi ja hypyssä kymmenenneksi ja kuului myös Ruotsin joukkuekilpailussa kahdeksanneksi sijoittuneeseen joukkueeseen.

## Lähteet
* Doris Hedberg Bio, Stats and Results  Olympics at Sports-Reference.com 
* Profiili Ruotsin olympiakomitea 

### Viitteet
Eva Rönström

**Eva Rönström** (myöh. **Ericsson**, 29. joulukuuta 1932 Tukholma – 7. lokakuuta 2021 Nacka) oli ruotsalainen telinevoimistelija ja olympiamitalisti.

Rönström saavutti yhteisvoimistelussa olympiahopeaa Melbournessa 1956, missä hän kilpaili myös ottelussa, sijoittui yksittäisillä telineillä parhaimmillaan permannolla 18:nneksi ja kuului myös Ruotsin joukkuekilpailussa kahdeksanneksi sijoittuneeseen joukkueeseen.

## Lähteet
* 
* Profiili  Ruotsin olympiakomitea 

### Viitteet
Vanja Blomberg

**Vanja Hedvig Desideria Blomberg** (myöh. **Webjörn**, s. 28. tammikuuta 1929 Göteborg) on ruotsalainen kilpauransa päättänyt telinevoimistelija, olympiavoittaja ja maailmanmestari.

Blomberg voitti yhteisvoimistelussa olympiakultaa Helsingissä 1952. Ruotsi oli Helsingissä joukkuekilpailussa neljäs, mutta ottelussa 82:nneksi sijoittuneen Blombergin suorituksia ei laskettu mukaan Ruotsin tulokseen: Blomberg sijoittui henkilökohtaisissa kilpailuissa parhaimmillaan permannolla 31:nneksi. MM-kilpailuista Blomberg voitti Baselissa 1950 kultaa joukkuekilpailusta.

## Lähteet
* Vanja Blomberg Bio, Stats and Results  Olympics at Sports-Reference.com 
* Profiili Ruotsin olympiakomitea 

### Viitteet
Gun Röring

**Gun Margareta Röring** (myöh. **Lindh**, 16. kesäkuuta 1930 Uumaja – 17. maaliskuuta 2006 Uumaja) oli ruotsalainen telinevoimistelija ja olympiavoittaja.

Röring voitti yhteisvoimistelussa olympiakultaa Helsingissä 1952. Lisäksi Ruotsi oli Helsingissä joukkuekilpailussa neljäs, ja Röring sijoittui ottelussa 23:nneksi oltuaan yksittäisillä telineillä parhaimmillaan permannolla 20:s.

## Lähteet
* Gun Röring Bio, Stats and Results  Olympics at Sports-Reference.com 
* Profiili Ruotsin olympiakomitea 

### Viitteet
Ingrid Sandahl

**Ingrid Clara Charlotta Sandahl** (myöh. **Sundell**, 5. marraskuuta 1924 Tukholma – 15. marraskuuta 2011 Örebro) oli ruotsalainen telinevoimistelija, olympiavoittaja ja maailmanmestari.

Sandahl voitti yhteisvoimistelussa olympiakultaa Helsingissä 1952. Lisäksi Ruotsi oli Lontoon kesäolympialaisissa 1948 sekä Helsingissä joukkuekilpailussa neljäs, ja jälkimmäisessä Sandahl kilpaili myös ottelussa ja telineillä sijoittuen parhaimmillaan 50:n huonommalle puolen. MM-kilpailuista hän voitti Baselissa 1950 kultaa joukkuekilpailusta.

## Lähteet
* Ingrid Sandahl Bio, Stats and Results  Olympics at Sports-Reference.com 
* Profiili Ruotsin olympiakomitea 

### Viitteet
Latam Airlines Group

**LATAM Airlines Group S.A.** on chileläinen lentoyhtiöitä omistava holdingyhtiö, joka syntyi LAN Airlinesin ja TAM Linhas Aéreasin yhdistyttyä kesällä 2012. Yhtiön pääkonttori sijaitsee Chilen pääkaupungissa, Santiagossa. Yhtiöllä on toimistoja myös Argentiinassa, Brasiliassa, Kolumbiassa, Ecuadorissa, Paraguayssa ja Perussa.

Yhtiön toimitusjohtaja on LAN Airlinesin entinen johtaja, Enrique Cueto. Vaikka yhdistyminen tapahtui jo 2012, niin molemmat lentoyhtiöt (LAN Airlines ja TAM Airlines) saivat lentää itsenäisesti elokuuhun 2015 asti. Tällöin ilmoitettiin, että molemmat yhtiö uudelleenbrändätään LATAM-nimen alle.

LATAM Airlines Groupin kilpailijat Etelä-Amerikan mantereella ovat esim. Synergy Group, Aviancia Holdings, Copa Airlines, Gol ja Azul Airlines.

## Laivasto
Yhtiön laivasto käsittää 2019 317 konetta ja laivaston keski-ikä on 9 vuotta.

* 46 kpl Airbus A319
* 132 kpl Airbus A320 (tilauksessa 13 kpl)
* 49 kpl Airbus A321 (tilauksessa 1 kpl)
* 9 kpl Airbus A350 XWB (tilauksessa 2 kpl)
* 45 kpl Boeing 767
* 12 kpl Boeing 777
* 24 kpl Boeing 787 Dreamliner

## Tytäryhtiöt
*LATAM Brasil
*LATAM Chile
*LATAM Colombia
*LATAM Ecuador
*LATAM Paraguay
*LATAM Perú

*LATAM Cargo Brasil
*LATAM Cargo Chile
*LATAM Cargo Colombia

#### Entiset
*LATAM Argentina - lopetti toiminnan 2020.
*LATAM Cargo Mexico - (39,5%) myyty vuonna 201 ja uudelleen nimetty MasAiriksi.

## Omistajat

## Galleria


File:2016 Olympic Flame arrival at Brasília International Airport (11).jpg|Vuoden 2016 kesäolympialaisten olympiatuli saapuu Brasiliaan LATAMin Boeing 767-300:lla
File:Salonvip-gru-latam.jpeg|LATAMin VIP-lounge.
File:Latam-logo.jpg|LATAMin sinipohjainen logo.
File:LATAM Chile Boeing 787-9 Dreamliner CC-BGB.jpg|LATAMin Boeing 787-9.
File:LATAM Airlines services.svg|LATAMin kohteet.


## Lähteet
Kim Song-guk

**Kim Song-guk** (; s. 5. lokakuuta 1985) on pohjoiskorealainen ampuja. Kesäolympialaisissa 2016 hän voitti pronssia miesten 50 metrin pistoolissa. Lisäksi hän osallistui myös 10 metrin ilmapistooliin, jossa hän jäi karsinnan sijalle 17 eikä päässyt finaaliin.

## Lähteet

## Aiheesta muualla
* Kim Song-guk Kansainvälisen ampumaurheiluliiton sivuilla
Roberto Alcaide

**Roberto Alcaide García** (s. 22. maaliskuuta 1978 Madrid) on espanjalainen pyöräilijä. Hänen luokituksensa pyöräilyssä on C4/LC2. Roberto Alcaide García kilpaili vuoden 2004 kesäparalympialaisissa ja voitti LC2-kilpailun.

## Lähteet
Karvakorvat

**Karvakorvat** oli MTV3-kanavalla vuonna 1996 esitetty huumorisarja, jossa eri eläintarhojen eläimiä esittävät lyhyet videopätkät oli muutettu sketseiksi jälkiäänittämällä niihin humoristinen dialogi ja musiikki. 

Eläinvideoiden väliin oli sijoitettu juonto-osuuksia, joissa näyttelijä Mika Nuojuan esittämä ”aputyöntekijä Kerppo” esitteli helsinkiläisen Korkeasaaren eläintarhan eläimiä ja kommentoi vitsailemalla videoita. Kerpon esittelemiä eläinlajeja olivat muun muassa punaniskavallabit, lumivuohi, vapiti, amurintiikeri, kaksikyttyräinen kameli, przewalskinhevonen ja halli. 

Sarjan idea, tunnusmusiikki, videomateriaali ja siihen liitetty valmis taustanauru olivat peräisin vuonna 1988 tehdystä hollantilaisesta tv-sarjasta Animal Crackers, jossa kaikkia ääniä esitti koomikko André van Duin. Suomenkielisessä äänityksessä eläinten ääninä olivat Petteri Summanen ja Jukka Rasila. 

## Lähteet
PlayStationGL

**PlayStationGL** (aiemmin **PS3GL**) on vuonna 2008 perustettu PlayStation ja PC-pelaamiseen erikoistunut verkkoyhteisö. PlayStationGL tarjoaa rekisteröityneille käyttäjilleen muun muassa käyttäjä profiilin, keskustelupalstan, turnauksia, liigoja ja kilpailuja.

## Aiheesta muualla
* Kotisivut 
* Twitter
Imagawa Ujichika

**Imagawa Ujichika** (; 1473 – 1. elokuuta 1526) oli japanilainen Sengoku-kauden daimio ja Imagawa-klaanin pää. Hän oli myös Imagawa Ujiterun, Imagawa Hikogoron ja Imagawa Yoshimoton isä.

## Elämä
Imagawa Ujichika syntyi vuonna 1473. Hänen isänsä oli daimio ja Imagawa-klaanin pää, Imagawa Yoshitada, joka tuhosi Katsumada- ja Yokota-klaanit vuonna 1476 mutta samana vuonna henkiin jääneet klaanien jäsenet surmasivat hänet, jolloin Ujichikasta tuli kolmevuotiaana Imagawa-klaanin pää.

Vuonna 1521 Takeda Nobutora kukisti hänen kenraalinsa Fukushima Hyogon. Sairastunut Ujichika kuoli vuonna 1526 ja klaanin pääksi nousi hänen vanhin poikansa Imagawa Ujiteru.

## Lähteet
Klaus Alakoski

**Klaus Jalmari ”Santtu” Alakoski** (17. elokuuta 1921 Helsinki – 24. syyskuuta 1988 Järvenpää) oli suomalainen ylikersantti ja jatkosodan ajan hävittäjä-ässä.

Klaus Alakoski teki jatkosodan aikana 239 sotalentoa ja saavutti 26 ilmavoittoa, näistä yhden Fiat G.50-hävittäjällä Aunuksessa elokuussa 1941 ja loput Messerschmitt Bf 109G-hävittäjillä toukokuun 1943 ja heinäkuun 1944 välillä Suomenlahdella ja Karjalan kannaksella. Alakoski palveli Lentolaivue 26:ssa vuoteen 1943 saakka ja Lentolaivue 34:ssä vuonna 1944.

Sodan jälkeen Alakoski toimi Suomen Kumitehdas Osakeyhtiön Savion tuotantolaitoksen laboratoriomestarina.

## Lähteet

## Kirjallisuutta
* Saarinen, Ahti – Sipiläinen, Esko: *Klaus ”Santtu” Alakoski, vaitelias ässä*.  Brewster-sarja 9. Ahti Saarinen, Lahti 2004.
Gunnel Ljungström

**Gunnel Ljungström** (myöh. **Petersson**, s. 25. elokuuta 1931) on ruotsalainen kilpauransa päättänyt telinevoimistelija ja maailmanmestari.

Ljungström voitti Baselissa 1950 kultaa joukkuekilpailusta.

## Lähteet
Pirttilammi (Ylöjärvi, Luode)

**Pirttilammi**  on Pirkanmaalla Ylöjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Pirttilammi on osa Liesijärven valuma-aluetta.

## Maantietoa
Lammen pituus on 250 metriä, leveys 100 metriä ja sen pinta-ala on 1,3 hehtaaria. Se sijaitsee Liesijärven pohjoispuolella. Siihen on kaivettu kolme suo-ojaa ympäröivältä Pirttinevalta. Yksi ojista on 250 metrin päässä olevan Koiralammin laskuoja. Pirttilammin eteläpäästä alkaa sen oma laskuoja, joka yhtyy Saukko-ojaan, mikä vuorostaan laskee lopulta Liesijärveen. Rantaviivan pituus on 550 metriä. Lampi on autio eikä sinne johda tietä. Seututieltä 332 alkava Liesijärvelle johtava tie ohittaa lammin 400 metrin päässä.

## Lähteet
Philip Hammond

**Philip Anthony Hammond** (s. 4. joulukuuta 1955 Epping, Essex) on brittiläinen konservatiivipuolueen poliitikko, joka toimi David Cameronin hallituksessa ensin liikenne- ja myöhemmin puolustusministerinä. Brexit-kansanäänestyksen jälkeen Hammond oli valtiovarainministerinä 2016–2019. Hammond on Surreyssä sijaitsevan vaalipiirin, Runnymede and Weybridgen edustaja parlamentin alahuoneessa.

## Poliittinen ura
Hammond aloitti David Cameronin hallituksessa liikenneministerinä vuonna 2010, ja vuoden 2011 lokakuussa hänet nimitettiin Liam Foxin tilalle puolustusministeriksi. Vuonna 2014 hän nousi ulkoministeriksi. Aiemmin, ennen konservatiivien nousua hallitukseen, Hammond oli toiminut Cameronin varjohallituksessa työ- ja eläkeasioiden varjoministerinä.

Brexit-kansanäänestyksessä Hammond kampanjoi Euroopan unionissa pysymisen puolesta, vaikka häntä pidettiin euroskeptikkona, joka oli puhunut eroamisesta ellei EU:ta uudistettaisi. Brexit-äänestyksen jälkeen Hammond nimitettiin Theresa Mayn hallituksen valtiovarainministeriksi.

Hammond toimi valtiovarainministerinä, kunnes Boris Johnson valittiin konservatiivipuolueen johtoon ja samalla uudeksi pääministeriksi heinäkuussa 2019. Hammond oli jo ennen eronpyyntöään kertonut, että mikäli Johnson tulisi valituksi hän ei voisi hyväksyä tämän ajamaa Britannian sopimuksetonta eroa Euroopan unionista. Myöhemmin syyskuussa Hammond ja 20 muuta alahuoneen jäsentä erotettiin konservatiivipuolueesta näiden äänestettyä Johnsonin hallitusta vastaan sopimuksettoman EU-eron estämisen puolesta.

## Lähteet

## Aiheesta muualla
Ilomantsin rautatieasema

**Ilomantsin rautatieasema** () on Ilomantsin kunnan alueella sijaitseva rautatieliikennepaikka ja rataosuuden Joensuu-Ilomantsi pääteasema. Liikenne Ilomantsiin aloitettiin 1. elokuuta 1967. Vuosina 1967–1969 Ilomantsiin oli tavaraliikenteen lisäksi myös henkilöliikennettä. Radan henkilöliikenne oli oikeastaan koko liikennöinnin ajan kokeiluluontoista, eikä siitä saatu kannattavaa. Ilomantsiin rakennettiin 1970 elementtirakenteinen asemarakennus, samantyyppinen kuin Karjalan radan uusilla asemilla. Vanha asemarakennus on siirretty Korpijärvelle. Vaikka Ilomantsiin ei ollut henkilöliikennettä, oli lipunmyynti asemalla vuoteen 1996, jolloin aseman miehitys lopetettiin. Ilomantsin radan liikenteenohjaus hoidetaan nykyään Joensuusta. Vanha asemarakennus on yhä olemassa yrityskäytössä. Tavaraliikenne, eli lähinnä raakapuun kuormaus, Ilomantsista jatkuu edelleen.

Euroopan unionin rataverkon itäisin piste sijaitsee Ilomantsissa. 

## Lähteet

## Aiheesta muualla
*Vanhoja kuvia Ilomantsin rautatieasemalta
Koulandougou

**Koulandougou** on maalaiskunta Ségoun alueen Blan piirissä Malissa. Sen keskuskylä N’Toba sijaitsee Banijoen varrella 65 kilometriä Blasta itään. Kunnassa on 4&nbsp;700 ja keskuskylässä 900 asukasta (vuonna 2009).

Koulandougoun kunta rajoittuu etelässä Blan piirin Yangasson, lännessä ja pohjoisessa Fanin ja idässä Sanin piirin Djéguenan kuntiin.

Entisestä Yangasson arrondissementista erotettuun kuntaan kuuluu 12 kylää. Asukkaat ovat bambaroita, fulbeja ja soninkeja. Yleisin kieli on bambara. Vallitseva uskonto on islam.

Paikallisia elinkeinoja ovat maanviljely, karjanhoito, kalastus, metsien hyödyntäminen ja kaupankäynti. Tärkeimmät viljelykasvit ovat hirssi, riisi, durra, puuvilla, maissi, fonio ja lehmänpapu. Kotieläimiä ovat naudat, lampaat, vuohet, aasit ja siipikarja. Somonot harjoittavat kalastusta. Palveluihin kuuluvat kaksi alakoulua, seitsemän lukutaitokeskusta, koraanikoulu ja terveyskeskus.

## Lähteet
Hongkong kesäolympialaisissa 2016

**[[Hongkong]]** osallistui kesäolympialaisiin 2016. Sitä edusti 37 urheilijaa yhdeksässä lajissa. Joukkueen lipunkantajana avajaisissa toimi uimari Stephanie Au.

## Joukkue
### Golf

* Tiffany Chan – naiset

### Miekkailu

* Cheung Ka Long – miesten floretti
* Vivian Kong – naisten kalpa
* Lin Po Heung – naisten floretti

### Purjehdus

* Chun Leung Michael Cheng – miesten RS:X
* Sin Lam Sonia Lo – naisten RS:X

### Pyöräily

;Maantiepyöräily

* Cheung King Long – miesten maantieajo

;Ratapyöräily

* Lee Wai Sze – naisten eräajo ja keirin
* Leung Chun Wing – miesten omnium
* Diao Xiao Juan – naisten omnium

;Maastopyöräily

* Chan Chun Hing – miesten maastoajo

### Pöytätennis

* Tang Peng – miesten kaksinpeli
* Wong Chun Ting – miesten kaksinpeli
* Ho Kwan Kit, Tang Peng ja Wong Chun Ting – miesten joukkuekilpailu
* Doo Hoi Kem – naisten kaksinpeli
* Lee Ho Ching – naisten kaksinpeli
* Doo Hoi Kem, Lee Ho Ching ja Tie Ya Na – naisten joukkuekilpailu

### Soutu

* Chiu Hin Chun ja Tang Chiu Mang – miesten kevyt pariairokaksikko
* Lee Ka Man ja Lee Yuen Yin – naisten kevyt pariairokaksikko

### Sulkapallo

* Hu Yun – miesten kaksinpeli
* Ng Ka Long – miesten kaksinpeli
* Yip Pui Yin – naisten kaksinpeli
* Poon Lok Yan ja Tse Ying Suet – naisten nelinpeli
* Lee Chun Hei ja Chau Hoi Wah – sekanelinpeli

### Uinti

* Geoffrey Cheah – miesten 50&nbsp;m vapaauinti
* Camille Cheng – naisten 50&nbsp;m, 100&nbsp;m ja 200&nbsp;m vapaauinti
* Siobhan Haughey – naisten 200&nbsp;m vapaauinti ja 200&nbsp;m sekauinti
* Yvette Kong – naisten 100&nbsp;m ja 200&nbsp;m rintauinti
* Claudia Lau – naisten 100&nbsp;m ja 200&nbsp;m selkäuinti
* naisten 4 × 100&nbsp;m sekauintiviestijoukkue
** Stephanie Au
** Camille Cheng
** Yvette Kong
** Sze Hang Yu

### Yleisurheilu

;Juoksulajit

* Yiu Kit Ching – naisten maraton

;Kenttälajit

* Chan Ming Tai – miesten pituushyppy

## Lähteet
Niala

**Niala** on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen eteläpuolisella tasangolla 12 kilometriä Blasta länteen. Kunnassa on 10&nbsp;300 ja keskuskylässä 2&nbsp;200 asukasta (vuonna 2009).

Nialan kunta rajoittuu pohjoisessa Blan piirin Dienan, idässä Blan, etelässä Beguenén ja lännessä Falon ja Tiemenan kuntiin.

Entisestä Blan arrondissementisa erotettuun kuntaan kuuluu seitsemän kylää. Asukkaat ovat etupäässä bambaroita, miniankoja, fulbeja ja dogoneja. Vallitseva uskonto on islam. Lisäksi on kristittyjä ja animisteja.

Nialan kautta kulkee Blan ja Falon välinen huonokuntoinen tie. Paikallisia elinkeinoja ovat maanviljely, karjanhoito, metsien hyödyntäminen, käsityöammatit ja kaupankäynti. Tärkeimmät viljelykasvit ovat hirssi, maissi, riisi, durra, maapähkinä, lehmänpapu ja maapapu. Kotieläimiä ovat naudat, lampaat, aasit, siat ja vuohet. Palveluihin kuuluvat kuusi alakoulua, yläkoulu, koulutus- ja kehittämiskeskus (CED), lukutaitokeskukset, terveyskeskus ja sairastupa. Vesihuolto kattaa 80 % tarpeesta. Kunnassa ei ole sähköä.

## Lähteet
Itä-Timor kesäolympialaisissa 2016

**[[Itä-Timor]]** osallistui kesäolympialaisiin 2016. Sitä edusti kolme urheilijaa kahdessa lajissa. Joukkueen lipunkantajana avajaisissa toimi maastopyöräilijä Francelina Cabral.

## Joukkue
### Pyöräily

;Maastopyöräily

* Francelina Cabral – naisten maastoajo

### Yleisurheilu

;Juoksulajit

* Augusto Ramos Soares – miesten 1&nbsp;500&nbsp;m
* Nélia Martins – naisten 1&nbsp;500&nbsp;m

## Lähteet
Melonta kesäolympialaisissa 2016 – miesten koskimelonnan kanadalaisyksikkö

**Miesten koskimelonnan kanadalaisyksikön** kilpailu Rio de Janeiron olympialaisissa 2016 pidettiin 7. – 9. elokuuta Estádio Olímpico de Canoagem Slalomissa. Alkuerät melottiin 7. elokuuta. Välierät ja finaalit melottiin 9. elokuuta. Olympiakultaa voitti ranskalainen Denis Gargaud Chanut, joka voitti hieman alle sekunnilla slovakialaisen Matej Beňušin. Olympiapronssia voitti japanilainen Takuya Haneda.

## Radat

## Tulokset

## Lähteet
Heku

**Heku-yhtiöt** on suomalainen markkinointi&shy;viestinnän suunnitteluun ja graafisen alan tuotantoon erikoistunut yhtiöryhmä. Siihen kuuluvat digitaalista markkinointi&shy;viestintää suunnitteleva Barabra Oy, mainos&shy;elokuva&shy;tuotanto&shy;yhtiö Drama Moving Pictures Helsinki Oy, painotuotteiden ja lehti-ilmoittelun tuotantoon keskittyvä Heku Oy ja tapahtumamarkkinointi&shy;yhtiö Design Thing Oy.

Hekun historia juontaa vuonna 1938 perustettuun *Helsingin Kuvalaatta&shy;tehdas Oy:öön*, jonka alku oli sotavuosien takia hankala. Vuonna 1943 yhtiö myytiin kahdelle kemigrafia-alan ammattilaiselle, joista E. Wathén ryhtyi toimitus&shy;johtajaksi ja E. Laiho tekniseksi johtajaksi. Jaakko Wathénin toimitusjohtajakaudella konsernin emoyhtiöksi tuli 1980-luvulla Helsingin Grafituote Oy.

Reprostudio Luomanen & Raunio Oy:n perustivat Hannu Luomanen ja Timo Raunio vuonna 1984. Sen osakekanta myytiin vuonna 1990 Jorma Korhoselle, Sirpa Korhoselle, Mikko Lännenpäälle ja Tuomo Piipposelle. Reprostudio Luomanen & Raunio Oy osti vuonna 1992 Helsingin Grafituote Oy:n ja Helsingin Kuvalaattatehdas Oy:n (Heku). Vuonna 1993 Reprostudio Luomanen & Raunio ja Heku yhdistyivät nimelle Reprostudio & Heku Oy. Vuonna 1997 tämä yritys myytiin Kauppakaari Oy:lle, josta tuli vuonna 2000 osa Talentumia. Reprostudio & Hekusta tuli näin osa Talentumin premedia-liiketoiminta&shy;ryhmää yhdessä Reprolahden, Offset-Kopion sekä Oy Lito-Scan Ab:n kanssa. Vuonna 2003 Reprostudio & Heku ja Lito-Scan yhdistyivät.

Vuosituhannen vaihteessa Reprostudio & Heku kertoi olevansa Pohjoismaiden suurin reprolaitos. Sen liikevaihto oli noin 56 miljoonaa ja henkilöstön määrä 63. Yhtiön päätuotteita olivat ilmoitusaineistot, painoaineistot, kuvamanipulaatiot sekä asiakasyritysten digitaalisten aineistoarkistojen ylläpito. Sen  asiakasryhmiä olivat mainostoimistot (84&nbsp;% liikevaihdosta), kirjapainot sekä mainostajayritykset.

Vuonna 2005 yrityksen palveluksesta lähti 25 ihmistä, muiden muassa Reprostudion perustajakaksikko Timo Raunio ja Hannu Luomanen. Raunio kuitenkin jatkoi yrityksen hallituksen puheenjohtajana.

Vuonna 2007 Talentum myi Hekun Johan Helsingiuksen omistamalle Otso Group Oy:lle ja toimitusjohtaja Petri Telarannalle.

## Lähteet
Denis Gargaud Chanut

**Denis Gargaud Chanut** (s. 22. heinäkuuta 1987) on ranskalainen koskimeloja ja olympiavoittaja. Chanut voitti olympiakultaa Rio de Janeiron olympialaisissa 2016 kanadalaisyksikön koskimelonnassa.

Chanut voitti kanadalaisyksikön henkilökohtaisen kilpailun maailmanmestaruuden 2011 sekä kanadalaiskaksikon joukkuekilpailun maailmanmestaruuden 2010 ja 2011: Lisäksi hänellä on MM-kilpailuista kolme hopeaa ja kaksi pronssia. Hän voitti kanadalaisyksikön joukkuekilpailun Euroopan-mestaruuden 2011 ja 2018. Lisäksi hän on saanut EM-kilpailuista kaksi hopeaa ja neljä pronssia. Junioreiden ja alle 23-vuotiaiden EM-kilpailuista hän saavutti yhteensä kaksi kultaa, yhden hopean ja kolme pronssia.

## Lähteet
Puukaivo

**Puukaivo** (eng. *tree well* tai *spruce trap*) on alue puun alla, joka syntyy kun puun oksat estävät lumen kasaantumisen niiden alle ja sinne muodostuu tyhjä tila. Puukaivoja esiintyy vain erittäin lumisilla seuduilla, joissa kasvaa suuria havupuita. Puukaivot ovat lähes täysin huomaamattomia, sillä oksat ja lumi peittävät niiden alla piilevän tilan, joka voi olla jopa useita metrejä (jopa viisi metriä). Puukaivoon joutuminen on vaarallista, sillä ihminen pystyy harvoin poistumaan omin avuin puukaivosta. Puukaivoon joutuminen ilman apuja tai apuvälineitä voi johtaa kuolemaan tai vammautumiseen, sillä puukaivoon jouduttuaan uhri jää todennäköisesti jumiin, tukehtuu lumeen tai putoaa . Suksien tai vastaavien pitäminen jalassa, niin että niitä ei saa pois, lisää huomattavasti riskiä jumiin jäämiseen.

Puukaivoon joutuminen aiheuttaa noin viidenneksen laskettelukuolemista.

## Lähteet

## Aiheesta muualla
* Video puukaivoon joutumisesta
IBM Simon

**IBM Simon** on ensimmäinen IBM:n kehittämä älypuhelin. Puhelinta kehiteltiin koodinimellä ”Angler”.

Puhelinta esiteltiin COMDEX-messuilla vuonna 1993 ja se saapui kuluttajille myyntiin 16. elokuuta 1994.

Puhelimessa on muun muassa kosketusnäyttö, osoitekirja, muistiolehtiö, sähköpostisovellus ja faksi. Sen hinta oli 1&nbsp;100 dollaria. Laitteessa oli yksinkertainen ennakoiva tekstinsyöttö nimeltä PredictaKey.

## Lähteet
Särkijärvi (Ylöjärvi, Luode)

**Särkijärvi**  on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Särkijärvi on osa Liesijärven valuma-aluetta.

## Maantietoa
Järven pituus on 700 metriä, leveys 250 metriä ja sen pinta-ala on 7,8 hehtaaria. Se sijaitsee Liesijärven luoteispuolella kangasmaastossa Särkivehmaksen ja Löytynkankaan välissä Seitsemisen kansallispuistossa. Siihen on kaivettu neljä metsäojaa, joista koillisessa alkava on sen laskuoja Saukko-oja. Oja laskee 1,1 kilometrin päästä Liesijärven pohjoispäähän. Veden laskennallinen viipymä järvessä on 127 vuorokautta. Rantaviivan pituus on 1,7 kilometriä. Pohjoisosassa sen ranta on soista metsää. Lampi on autio eikä sinne johda tietä. Sen ohittaa länsipuolella kulkeva polku, joka saa alkunsa seututieltä 332 alkavalta metsäautotieltä.

## Vedenlaatu
Vedenlaatua on tutkittu ainakin vuosina 1997–2007. Vesi on hyvin humuspitoista ja melko hapanta. Veden happamuustaso eli pH on vaihdellut tutkimusten mukaan 4,6–5,4. Alusvedessä on esiintynyt aika ajoin hapettomuutta. Kriittisimmät ajankohdat ovat loppu talvi ja -loppukesä. Pintavesissä on talvellakin ollut riittävästi happea kaloille. Hapen kuluttaa vedessä olevien ravinteiden määrä. Päällysvedessä forsforin pitoisuudet ovat vaihdelleet 2000-luvun alussa  20–40&nbsp;µg/l (mikrogrammaa litrassa) ja alusvedessä jopa 87–120&nbsp;µg/l. Vaikka pitoisuudet olivatkin koholla, pysyi levätuotanto tuona aikana kurissa. Syytä kohonneille pitoisuuksille ei osata kertoa. Järven virkistysarvon arvosana on huonoimmillaa ollut välttävä, mutta ravinteiden määrät ovat kuitenkin ollet laskemassa. Todellinen arvosana voi nykyään nousta hyvän puolellekin.

## Lähteet
Y. S. Hämeen-Anttila

**Yrjö Sakari Hämeen-Anttila** (sukunimi vuoteen 1906 *Andelin*, 1. syyskuuta 1901 Hämeenlinna – 7. lokakuuta 1989 Hämeenlinna) oli suomalainen filosofian maisteri, tietokirjailija ja everstiluutnantti.

Yrjö Sakari Hämeen-Anttilan vanhemmat olivat kustannusliikkeen johtaja Väinö Hämeen-Anttila ja hänen ensimmäinen puolisonsa norjalaissyntyinen Mary Bridget Tervo (1877–1954). Hän oli naimisissa vuodesta 1931 Ruth Mikal Lindbergin (s. 1910) kanssa.

Hämeen-Anttila pääsi ylioppilaaksi 1921 ja kävi Kadettikoulun 1923 sekä Taistelukoulun kapteenikurssin 1931. Hän oli Karjalan kaartin rykmentissä nuorempana upseerina 1923–1928, yleisesikunnassa toimistoupseerina 1928–1936, Porin rykmentissä komppanian päällikkönä ja reservinaliupseerikoulun koulutusupseerina 1936–1938 sekä puolustusministeriössä henkilöasiain toimiston vanhempana toimistoupseerina 1938–1940 ja yleisten asiain osaston toimistoesiupseerina 1940–1947. Hän erosi armeijan palveluksesta everstiluutnanttina 1947.

Hämeen-Anttila oli Sanfrid Höglunds träförädlingin palveluksessa vuodesta 1947, Laki ja notariaatti oy:n palveluksessa 1948 ja Sykto Oy:n palveluksessa 1949. Tämän jälkeen hän oli vakuutusyhtiö Kalevan Viitasaaren piirin tarkastajana 1949–1950, Vesannon Niinivedenpään yläkansakoulun opettajana 1950–1952 ja Vesannon keskikoulun rehtorina vuodesta 1953.

## Teoksia
Nimellä *Y. S. Hämeen-Anttila*:
* *Kunnia- ja ansiomerkkien käyttäminen*. Helsinki 1940
* *Inkeri : maantiedettä ja historiaa*. Otava 1941
* *Kunniamerkit ja niiden käyttö*. Säilä, Helsinki 1943

## Toimitustöitä
* *Puolustusvoimiemme upseeristo 1929* ; toimittaneet L. J. Aalto, J. S. Wallden, Y. S. Hämeen-Anttila. Akateeminen Kustannus Oy, Helsinki 1929
* *Puolustusvoimiemme upseeristo ja virkamiehistö 1934* ; toimittaja Y. S. Hämeen-Anttila. Otava 1933
* *Puolustusvoimiemme alipäällystö* ; päätoimittaja Y. S. Hämeen-Anttila ; toinen toim. Onni Koivisto. Otava 1936

## Lähteet
Wapping

**Wapping** [ˈwɒpɪŋ] on alue itäisessä Lontoossa, sen Tower Hamlets -aluehallintoyksikössä Lontoon Cityn itäpuolella ja Thamesjoen pohjoispuolella.

Toisessa maailmansodassa Wapping kärsi pommituksista ja sen jälkeen autioitui ja ränsistyi, kunnes 1980-luvulla  tyhjillään olleita varastorakennuksia alettiin muuttaa luksusasunnoiksi. Vuonna 1986 Rupert Murdochin News Corporation siirsi omistamiensa sanomalehtien toimitukset ja painot uusiin tiloihin Wappingiin. Samalla hän uudisti sanomalehtien vanhentunutta painotekniikkaa niin, että vuoden kestäneen tuloksettoman työtaistelun jälkeen noin 4&nbsp;000 kirjapainotyöntekijää jäi työttömiksi. ”Wappingin taisteluna” tunnettu lakko oli suuren kaivoslakon 1984–1985 ohella yksi Britannian ammattiyhdistysliikkeen suurista tappioista Margaret Thatcherin pääministerikaudella. Vuonna 2013 News Corp luopui Wappingin toimitiloistaan.

## Katso myös
*Wappingin rautatieasema
## Lähteet

## Aiheesta muualla
Islanti kesäolympialaisissa 2016

**[[Islanti]]** osallistui kesäolympialaisiin 2016. Sitä edusti kahdeksan urheilijaa neljässä lajissa. Joukkueen lipunkantajana avajaisissa toimi judoka Þormóður Jónsson. Islanti ei saavuttanut yhtään mitalia.

## Joukkue
### Judo

Þormóður Jónsson oli ainoa islantilainen Judoka Rion olympialaisissa. Hän osallistui miesten yli 100 kg sarjaan. Jónsson hävisi ensimmäisellä kierroksella puolalaiselle Maciej Sarnackille.

### Uinti

Uintiin osallistui kolme islantilaista urheilijaa. Anton Sveinn McKee kilpaili miesten 100 ja 200 metrin rintauinnissa. 100 metrillä hän oli eränsä seitsemäs ajalla 1:01,84, mikä ei riittänyt jatkopaikkaan. 200 metrillä hän ui ajan 2:11,39, mikä ei myöskään riittänyt jatkopaikkaan. Hrafnhildur Lúthersdóttir osallistui naisten 100 ja 200 metrin rintauintiin. Lúthersdóttir eteni alkueristä välieriin ajalla 1:06,81. Välierässään hän oli viides ajalla 1:06,71, mikä takasi paikan loppukilpailuun. Hän oli finaalin kuudes ajalla 1:07,18. 200 metrillä hän eteni alkueristä jatkoon ajalla 2:24,43, mutta välierissä uitu 2:24,41 ei riittänyt loppukilpailupaikkaan. Eygló Gústafsdóttir kilpaili naisten 100 ja 200 metrin selkäuinnissa. 100 metrillä hän eteni alkueristä välieriin ajalla 1:00,89, mutta välierissä uitu 1:00,65 ei riittänyt loppukilpailuun. 200 metrillä Gústafsdóttir pääsi aina loppukilpailuun asti, jossa ui ajan 2:09,44, joka toi hänelle 8. sijan.

### Voimistelu

Ainoa islantilainen voimistelija Rion olympialaisissa oli Irina Sazonova, joka osallistui naisten moniotteluun sekä muutaman lajin karsintoihin. Sazonova oli moniottelun 40. oltuaan hevosella 46., eritasonojapuilla 39., puomilla 43. ja permannolla 44. Permannon karsinnoissa hän oli 60., eritasonojapuiden karsinnoissa 58. ja puomin karsinnoissa 64.

### Yleisurheilu

Islannilta osallistui kolme yleisurheilijaa Rion olympialaisiin. Aníta Hinriksdóttir kilpaili naisten 800 metrillä, jossa oli alkueränsä kuudes ajalla 2:00,14, mikä ei riittänyt jatkopaikkaan. Guðni Valur Guðnason osallistui miesten kiekonheiton karsintoihin. Hänen paras tulos oli 60,45 metriä, joka oikeutti karsintojen sijalle 21., joka ei riittänyt loppukilpailuun. Naisten keihäänheittoon osallistui Ásdís Hjálmsdóttir, joka oli karsintojen 30. tuloksella 54,92 metriä eikä näin päässyt loppukilpailuun.

## Lähteet
Togo kesäolympialaisissa 2016

**[[Togo]]** osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi uimari Adzo Kpossi.

## Joukkue
### Soutu

* Claire Akossiwa – naisten yksikkö

### Uinti

* Emeric Kpegba – miesten 50&nbsp;m vapaauinti
* Adzo Kpossi – naisten 50&nbsp;m vapaauinti

### Yleisurheilu

;Juoksulajit

* Fabrice Dabla – miesten 200&nbsp;m
* Prénam Pesse – naisten 100&nbsp;m

## Lähteet
Carlos Domingos Massoni

**Carlos ”Mosquito” Domingos Massoni** (s. 4. tammikuuta 1939 São Paulo) on brasilialainen kilpauransa lopettanut koripalloilija, olympiamitalisti, maailmanmestari ja Pan-Amerikan kisojen kultamitalisti.

Massoni osallistui koripalloilijanurallaan Brasilian miesten maajoukkueessa neljiin kesäolympialaisiin: Roomassa 1960 ja Tokiossa 1964 Brasilia voitti pronssia, Méxicossa 1968 maa oli neljäs ja Münchenissä 1972 seitsemäs. Massoni voitti Brasilian maajoukkuepelaajana myös maailmanmestaruuden Brasilian kotikisoissa 1963, kaksi muuta MM-mitalia ja kolme mitalia Pan-Amerikan kisoista. Hän voitti mitaleita myös Etelä-Amerikan mestaruuskilpailuista.

## Lähteet
* Profiili  Brasilian koripalloliitto 
* Mosquito Bio, Stats and Results Olympics at Sports-Reference.com 

### Viitteet

## Aiheesta muualla
* Profiili FIBA Archive 
* Profiili FIBA Archive
Gaël Etock

**Gaël Junior Etock**  (s. 5. heinäkuuta 1993) on kamerunilainen jalkapalloilija, joka edustaa kaudella 2019 Veikkausliigassa pelaavaa FC Honkaa. 

Gaël Etock on FC Barcelonan junioriakatemian La Masian kasvatti. Hän siirtyi Sporting-kausien jälkeen Belgian pääsarjaan  Cercle Bruggeen, josta hän siirtyi edellen Israeliin Hapoel Tel Aviviin saamatta kuitenkaan peliaikaa.

Etock tuli Suomeen keväällä 2016 testattavaksi veikkausliigaseura PS Kemiin, josta myös ehdittiin uutisoida. Hänen muuttosuuntansa vaihtuikin suoraan Keski-Suomeen. Sopimus syntyi Ykkösessä pelanneen jyväskyläläisen JJK:n kanssa, ja Etock pelasi menestyksekkäästi kauden 2016 JJK:ssa ja oli nostamassa seuraa Veikkausliigaan. Etock jatkoi JJK:ssä vielä Kaudella 2017 Veikkausliigassa. 

JJK-kausien jälkeen Etock siirtyi Latvian pääsarjan Riga FC:n riveihin, josta hän palasi keväällä 2018 Suomeen ja FC Hongan riveihin. Etockin sopimus purettiin kuitenkin jo huhtikuussa 2019. Etock onnistui tällöin saamaan sopimuksen toisen veikkausliigaseura FC Lahden kanssa.

Gaël Etock on pelannut Veikkausliigassa kaikkiaan kahden kauden aikana 48 ottelua ja tehnyt niissä 16 maalia.

## Lähteet

## Asiasta muualla
*Gael Etock soccerwayn sivustolla
Sensuroimaton versio

**Sensuroimaton versio** on suomalaisartisti Anna Abreun 9. syyskuuta 2016 julkaistu järjestyksessään kuudes ja samalla ensimmäinen suomenkielinen studioalbumi. Albumi nousi ensimmäisellä listaviikollaan Suomen virallisen albumilistan kolmanneksi. Kaikkiaan albumille kertyi listaviikkoja Top50:ssä kymmenen.

## Kappaleet

## Singlet
Albumin ensimmäinen single ”Bandana” julkaistiin 5. kesäkuuta 2015. Single sijoittui kymmeneksi viikoksi latauslistalle, parhaimmillaan toiseksi, ja singlelistalle seitsemäksi viikoksi, parhaimmillaan viidenneksi. Toinen single ”Ayo” julkaistiin syyskuussa 2015. Kappale sijoittui latauslistalle vain kahdeksi viikoksi, eikä lainkaan singlelistalle. Radiosoitossa se nousi kuitenkin 17:nneksi soitetuimmaksi kappaleeksi, mikä tekee siitä albumin menestyneimmän radiosinglen.

Helmikuussa 2016 julkaistiin albumin kolmas single ”Grindaa ja flowaa”, jolla on mukana myös rap-artisti Tippa-T. Kappale sijoittui latauslistalle kahdeksi viikoksi. Neljäs single ”Kaikki mussa rakastaa kaikkea sun” nousi suoraan latauslistan ensimmäiseksi, mutta jo seuraavan viikon 13. sija jäi sen viimeiseksi sijoitukseksi.

Viides single ”Räjäytä mun mieli” julkaistiin heinäkuun ensimmäinen päivä 2016.

### Singlejen listasijoitukset

## Lähteet

## Aiheesta muualla
* Sensuroimaton versio Discogsissa
Jatyr Eduardo Schall

**Jatyr Eduardo Schall** (s. 18. lokakuuta 1938 São Paulo) on brasilialainen kilpauransa lopettanut koripalloilija, olympiamitalisti ja maailmanmestari.

Schall voitti Brasilian miesten maajoukkueessa olympiapronssia Roomassa 1960 ja Tokiossa 1964, maailmanmestaruuden Chilessä 1959 ja Brasilian kotikisoissa 1963, MM-pronssia Uruguayssa 1967, Pan-Amerikan kisojen pronssia Chicagossa 1959 ja Etelä-Amerikan mestaruuksia.

## Lähteet
* Profiili Brasilian koripalloliitto 
* Jatyr Bio, Stats and Results  Olympics at Sports-Reference.com 

### Viitteet

## Aiheesta muualla
* Profiili FIBA Archive 
* Profiili FIBA Archive
Koiran välilevytyrä

**Koiran välilevytyrä** eli **mäyräkoirahalvaus** on etenkin kondrodystrofisilla koiraroduilla esiintyvä perinnöllinen sairaus, jossa selkärangan välilevymassa pullistuu selkäydinkanavaan aiheuttaen selkäytimeen painevaurioita.

Pieni pullistuma aiheuttaa vain kipua, mutta suuri pullistuma puristaa selkäydintä, jolloin seurauksena on halvaus. Oireiden voimakkuus riippuu pullistuman koosta. Lievimmissä tapauksissa oireina on vain selkäkipua. Vakavammissa tapauksissa oireena on takajalkojen heikentyneestä asento-tuntoaistista johtuvia asentovirheitä tai takaraajojen halvaantuminen. Välilevytyrää hoidetaan lievissä tapauksissa levolla ja vakavissa leikkauksella.

Röntgenkuvaus antaa viitteitä vaurion sijainnista, mutta magneettikuvaus kertoo vasta tarkan sijainnin. Tarkka sijainti on välttämätöntä tietää, jos koira tarvitsee leikkaushoitoa. Leikkauksessa selkäydintä puristava välilevymassa poistetaan selkäydinkanavasta. Leikkaushoito antaa avun suurimmalle osalle halvaantuneista koirista. 

### Kondrodystrofia
Kondrodystrofisiksi koiriksi kutsutaan koiria, joilla esiintyy välilevyrappeumalle altistavaa CDDY-retrogeeniä (12-FGF4RG). Tällaisia koirarotuja ovat esimerkiksi mäyräkoirat ja welsh corgit. Selkänikamien välissä olevat välilevyt ovat normaalisti joustavia ja toimivat iskunvaimentimina. Kun välilevyt rappeutuvat, niiden joustavuus ja iskunvaimennuskyky heikkenevät. Rappeutuminen johtaa ytimen kovettumiseen ja kalkkeutumiseen, jota voidaan havaita röntgenkuvasta. Kalkkeutuneet välilevyt voivat tyräytyä, jossa koira sairastuu välilevyntyrään. Myös muilla kuin kondrodystrofisilla koirilla esiintyy välilevyrappeumaa, mutta paljon myöhäisemmällä iällä, jolloin kyse on ikääntymiseen liittyvästä normaalista ilmiöstä.

## Katso myös

* Välilevytyrä ihmisellä
* Kondrodystrofia
* Välimuotoinen lanne-ristinikama
* Patellaluksaatio
* Lonkkaniveldysplasia
* Kyynärniveldysplasia
* Kyynärnivelen inkongruenssi
* Koiran osteokondroosi
* Koiran eturistisidevaurio

## Lähteet
Friedrich Braun

**Friedrich Wilhelm ”Fritz” Braun** (18. heinäkuuta 1941 Rio de Janeiro – 2. helmikuuta 2025) oli brasilialainen koripalloilija, olympiamitalisti ja maailmanmestari.

Braun voitti Brasilian miesten maajoukkueessa olympiapronssia Tokiossa 1964, maailmanmestaruuden Brasilian kotikisoissa 1963 ja Pan-Amerikan kisojen hopeaa São Paulossa 1963.

## Lähteet
* Profiili  Brasilian koripalloliitto 
* Haastattelu  Brasilian koripalloliitto 
* Fritz Bio, Stats and Results  Olympics at Sports-Reference.com 

### Viitteet

## Aiheesta muualla
* Profiili FIBA Archive
Chris Mears

**Chris Mears** (s. 7. helmikuuta 1993 Reading) on brittiläinen uimahyppääjä ja olympiavoittaja. Seuratasolla hän edustaa City of Leeds Diving Clubia.

Aikuisten arvokilpailudebyyttinsä Mears teki Delhin vuoden 2010 Kansainyhteisön kisoissa, joissa hän sijoittui kolmen metrin ponnahduslaudalla parikilpailun neljänneksi toivuttuaan vuotta aiemmin sattuneesta vakavasta loukkaantumisesta. Lontoon olympialaisissa 2012 Mears sijoittui kolmen metrin ponnahduslaudalla parikilpailussa viidenneksi ja henkilökohtaisessa kilpailussa yhdeksänneksi. Glasgow’n Kansainyhteisön kisoissa 2014 hän voitti Jack Laugherin kanssa kolmen metrin ponnahduslaudan parikilpailun kultaa. Kazanin MM-kilpailuissa 2015 hän saavutti parikilpailun pronssia.

Vuonna 2016 Mears voitti Laugherin kanssa ponnahduslaudan parikilpailussa sekä EM-kultaa Lontoossa että olympiakultaa Rio de Janeirossa.

6. elokuuta 2019 Chris Mears ilmoitti Instagram-tilillään lopettavansa urheilu-uransa ja keskittyvän musiikin tekemiseen.

## Lähteet

## Aiheesta muualla
* Kotisivut
Koiran selkäytimen ontelotauti

Koiran **selkäytimen ontelotauti** eli **syringomyelia** tarkoittaa, että selkäydinneste pakkautuu selkäytimen sisälle muodostaen nesteontelon. Sairaus johtuu yleensä koiralle ulkonäkösyistä jalostetusta kupolimaisesta kallosta. Ahdas kallo johtaa Chiari-epämuodostumaan, jossa pikkuaivot sekä ajoittain myös aivorunko tyräytyvät kallon ja kaularangan välissä olevaan niska-aukkoon. Chiari-epämuodostuma altistaa selkäytimen ontelotaudin kehittymiselle.

Syringomyeliaa aiheuttavat useat geenit, ja se periytyy noin 81 %:n todennäköisyydellä. Sairaus todetaan magneettikuvauksella. Ensisijaisena hoitomuotona on yhdistelmälääkehoito. Siihen kuuluu kipulääkitys ja lääke, jolla alennetaan aivoselkäydinnesteen tuotantoa. Myös leikkaus on mahdollinen. Sairastuneista koirista 20 % oireilee niin pahasti, että ne lopetetaan. Noin joka neljäsosalla oireet pysyvät samanlaisina tai helpottavat, ja lopuilla oireet pahenevat ajan mittaan.

## Oireet
Chiarin epämuodostumaan tai syringomyeliaan sairastuneista koirista noin 35 % saa näkyviä oireita. Ensimmäiset oireet havaitaan koiran ollessa 6 kk – 6 vuoden ikäinen. Oireet voivat ajan myötä edetä hitaasti, nopeasti tai pysyä ennallaan. Koiralle aiheutuu suurta hermokipua etenkin kaularankaan ja lopulta liikkumishäiriöitä. Kaula- tai selkäranka saattaa kääntyä mutkalle, ja koiralla voi olla jalkojen heikkoutta tai koordinaatiohäiriötä. Sairastunut koira voi raapia päätään, niskaansa tai kaulaansa etenkin lenkillä toispuoleisesti koskematta ihoaan (nk. ilmakitararaapiminen).  Koira saattaa olla yliherkkä kosketukselle, hangata päätään maahan tai äännellä kivusta vaihtaessaan asentoaan äkillisesti. Asiaan perehtymätön omistaja ei välttämättä tajua, ettei pakonomainen rapsuttaminen välttämättä ole harmiton tapa vaan kivuista kielivä oire.

## Yleisyys

Yleisin selkäytimen ontelotauti on cavalierkingcharlesinspanielilla, mutta sitä esiintyy myös muilla lyhytkalloisilla tai -kuonoisilla roduilla. Cavalierkingcharlesinspanieleista 68 % sairastaa selkäytimen ontelotautia ja yli 95 % Chiari-epämuodostumaa.  Pomeranian rodulla selkäytimen ontelotaudin esiintyvyys on noin 24 % ja Chiari-epämuodostuman 55 %. Chihuahualla ontelutautia löytyy 38 % koirista ja Chiari-epämuodostumaa vastaavasti jopa 100 % koirista.

### Koirarotuja, joilla esiintyy selkäytimen ontelotautia:

* brysselingriffoni
* chihuahua
* Cavalierkingcharlesinspanieli
* kääpiö- ja toyvillakoira
* mopsi
* petit brabançon
* pomeranian
* ranskanbulldoggi
* venäjäntoy
* yorkshirenterrieri

## Lähteet

## Aiheesta muualla
*National Institute of Neurological Disorders and Stroke: Syringomyelia Fact Sheet
Samabogo

**Samabogo** on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen eteläpuolisella tasangolla 40 kilometriä Blasta kaakkoon. Kunnassa on 13&nbsp;200 ja keskuskylässä 3&nbsp;800 asukasta (vuonna 2009).

Samabogon kunta rajoittuu lännessä Blan piirin Somasson, pohjoisessa Dougouolon ja Kemenin ja idässä Diaramanan kuntiin sekä etelässä Sikasson alueeseen.

Kuntaan kuuluu kymmenen kylää. Asukkaat ovat etupäässä miniankoja, fulbeja ja soninkeja. Vallitsevat uskonnot ovat islam ja kristinusko.

Kunnan liikenneyhteydet ovat heikot. Paikallisia elinkeinoja ovat maanviljely, karjanhoito, pienimuotoinen kaupankäynti ja käsityöammatit. Tärkeimmät viljelykasvit ovat hirssi, maissi, riisi, durra, puuvilla, maapähkinä, lehmänpapu ja maapapu. Kotieläimiä ovat naudat, lampaat, aasit, siat ja vuohet. Samabogon, Bogonin ja Pissangasson kylissä pidetään viikoittaiset markkinat. Palveluihin kuuluvat seitsemän alakoulua, yläkoulu, koulutus- ja kehityskeskus (CED), kaksi naisten lukutaitokeskusta ja kaksi terveyskeskusta.

## Lähteet
Bosnia ja Hertsegovina kesäolympialaisissa 2016

**[[Bosnia ja Hertsegovina]]** osallistui kesäolympialaisiin 2016. Sitä edusti 11 urheilijaa viidessä lajissa. Joukkueen lipunkantajana avajaisissa toimi juoksija Amel Tuka. Bosnia ja Hertsegovina ei saavuttanut yhtään mitalia.

## Joukkue
### Ammunta

Ainoa bosniajahertsegovinalainen ampuja Rion olympialaisissa 2016 oli Tatjana Đekanović, joka osallistui naisten 10 metrin ilmakivääriin. Đekanović oli karsintojen 35. pistein 410,8, eikä päässyt loppukilpailuun.

### Judo

Bosnia ja Hertsegovinasta osallistui yksi urheilija olympialaisiin. Larisa Cerić otteli naisten yli 78 kg sarjassa. Cerić ei otellut ensimmäisellä kierroksella. Toisella kierroksella hän hävisi tunisialaiselle Nihel Cheikh Rouhoulle.

### Tennis

Tenniksessä Bosnia ja Hertsegovinalla oli kaksi pelaajaa miesten kaksinpelissä. Kumpikin heistä hävisi ensimmäisellä kierroksella sijoittuen sijalle 33. Mirza Bašić hävisi argentiinalaiselle Juan Mónacolle ja Damir Džumhur israelilaiselle Dudi Selalle.

### Uinti

Uintiin osallistui kaksi bosniajahertsegovinalaista uimaria. Mihajlo Čeprkalo kilpaili miesten 1 500 metrin vapaauinnissa. Hän oli karsintojen 37. ajalla 15.31,62. Naisten 100 metrin perhosuinnissa Amina Kajtaz oli alkuerien 35. ajalla 1.01,67.

### Yleisurheilu

Yleisurheilussa bosniajahertsegovinalaisia urheilijoita oli mukana viisi. Miesten kuulantyönnössä mukana oli kolme urheilijaa. Mesud Pezer oli karsintojen 24. tuloksella 19,55 metriä, Hamza Alić 26. tuloksella 19,48 metriä ja Kemal Mešić 30. tuloksella 18,84 metriä. Miesten 800 metrillä Amel Tuka oli alkuerässään toinen ajalla 1.45,72. Välierissä hän juoksi ajan 1.45,24, mikä ei riittänyt loppukilpailuun. Naisten maratonilla Lucija Kimani oli 116. ajalla 2.58.22.

## Lähteet